આ બધી ગંભીર ચર્ચાઓમાં સામાન્યજન જાણે ભૂલભૂલૈયામાં ભૂલો પડયો હોય તેમ આવાચક થઈ સમજવાની મથામણો કરવા લાગ્યો કે, આ કઈ પ્રકારની પરિસ્થિતિ વળાંક લઈ ઉભી થવા પામી છે કે એક બાજુ જીવદયા પ્રેમીઓ દ્વારા એક એક પક્ષીને બચાવવા તાત્કાલિક સારવાર કેન્દ્રો સહિતની વ્યવસ્થાઓ ઉભી કરી પતંગ રસિયાઓને કોઈ પક્ષીને હાનિ ન પહોંચે તેની દર્દભરી અપીલ કરવામાં આવે છે અને તે જ પ્રદેશમાં બીજીબાજુ સરકારના પશુપાલન ખાતા દ્વારા બર્ડફ્લુના નામે હજારો મરઘાઓનો બ્લડટેસ્ટ કર્યા વગર માત્ર શંકાના આધારે મારી નાખવામાં આવે છે.